钦定古今图书集成/明伦汇编/氏族典/第137卷 > 《四川总志》 > 文种
## 钦定古今图书集成/明伦汇编/氏族典/第137卷 > 《四川总志》 > 文种

按《史记越世家》：吴王败越于夫椒，越王保栖于会稽，
吴王追而围之，乃令大夫种行成于吴。吴既赦越，越
王句践反国，欲使范蠡治国政，蠡对曰：“兵甲之事，种
不如蠡；镇抚国家，亲附百姓，蠡不如种。”于是举国政
属大夫种。其后句践已平吴，范蠡遂去，自齐遗大夫
种书曰：“蜚鸟尽，良弓藏；狡兔死，走狗烹，子何不去？”种
见书，称病不朝。人或谗种作乱，越王乃赐种剑曰：“子
教寡人伐吴七术，寡人用其三而败吴，其四在子。子
为我从先王试之。”种遂自杀。〈按吕氏春秋高注大夫种姓文氏字会楚之邹

人